[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 26.9.2007

COM(2007) XXX окончателен

2005/0042A (COD)

СТАНОВИЩЕ НА КОМИСИЯТА в съответствие с член 251, параграф 2, алинея трета, точка в) от Договора за ЕО, относно внесените изменения от страна на Европейския парламент на общата позиция на Съвета, по отношение на предложението за

Решение на Европейския парламент и на Съвета за установяването на втора Програма за действие на Общността в областта на здравеопазването (2007—2013 г.)

ЗА ИЗМЕНЕНИЕ НА ПРЕДЛОЖЕНИЕТО НА КОМИСИЯТАв съответствие с член 250, параграф 2 от Договора за ЕО

2005/0042A (COD)

СТАНОВИЩЕ НА КОМИСИЯТА в съответствие с член 251, параграф 2, алинея трета, точка в) от Договора за ЕО, относно внесените изменения от страна на Европейския парламент на общата позиция на Съвета, по отношение на предложението за

Решение на Европейския парламент и на Съвета за установяването на втора Програма за действие на Общността в областта на здравеопазването (2007—2013 г.)

Процедура за съвместно вземане на решения Второ четене

1. Въведение

Съгласно разпоредбите на член 251, параграф 2, алинея трета, буква в) от Договора за ЕО, Комисията представя становище относно измененията, предложени от Европейския парламент на второ четене. Комисията излага по-долу становището си относно предложените от Парламента изменения.

2. Обща информация

Окончателното предложение COM (2005)115[1] е предоставено на Европейския парламент и на Съвета на 15 април 2005 г., в съответствие с описаната процедурата за съвместно вземане на решения в член 251 от Договора за ЕО.

Комитетът на регионите е дал своето становище на 16 февруари 2006 г.[2]

Европейският икономически и социален комитет е дал становището си на 14 февруари 2006 г.[3]

Европейският парламент е дал становището си на първо четене на 16 март 2006 г.

Съгласно разпоредбите на член 250, параграф 2 от Договора за ЕО, измененото окончателно предложение COM (2006)234[4] бе предоставено на Европейския парламент и на Съвета на 24 май 2006 г.

Съгласно становището на Европейския парламент и член 251, параграф 2 от Договора за ЕО, и след постигането на политическо споразумение на 30 ноември 2006 г., на 22 март 2007 г. Съветът прие обща позиция[5]. Съобщението на Комисията относно общата позиция COM(2007)150 е прието на 23 март 2007 г.

Европейският парламент прие становището си на второ четене на 10 юли 2007 г.

3. Цел на предложението

Програмата цели да подпомогне опазването на здравето и сигурността на гражданите чрез конкретни действия в областта на здравеопазването. Тя позволява на ЕС да подкрепя, допълва и повишава полезното действие на политиките на държавите-членки, като така поощрява солидарността и развитието на Европейския съюз, чрез опазване и подобряване на човешкото здраве и сигурност и усъвършенстване на общественото здравеопазване. Програмата за периода 2007—2013 г. има три основни цели: подобряване на здравната сигурност на гражданите, усъвършенстване на общественото здравеопазване и събиране и разпространяване на здравна информация и знания.

Тези цели ще бъдат постигнати чрез комбиниране на действия и инструменти в съответствие със заложените приоритети в годишните работни планове.

4. Становище на Комисията относно внесените изменения от страна на Европейския парламент

4.1. Общи положения

На 10 юли 2007 г. Европейският парламент прие компромисно предложение, което бе съгласувано със Съвета с оглед да бъде постигнато споразумение на второ четене.

Беше намерен начин да се вземат предвид съображенията на Парламента относно съдържанието на програмата чрез коригиране на текста, като същевременно се запази духа на измененото предложение на Комисията.

Комисията приеma всички изменения. Постигането на окончателен вариант на компромисното предложение бе улеснено от тристранна декларация, която цитира правилата за гъвкавост в бюджета за програми на ЕС, съгласно Междуинституционалното споразумение (член 37), в полза на програмата за здравеопазване (виж приложението).

4.2 Изменено предложение

По силата на член 250, параграф 2 от Договора за ЕО, Комисията изменя предложението си, както е посочено по-горе.

ПРИЛОЖЕНИЕ

ТРИСТРАННА ДЕКЛАРАЦИЯ ОТНОСНО ВТОРАТА ПРОГРАМА ЗА ДЕЙСТВИЕ НА ОБЩНОСТТА В ОБЛАСТТА НА ЗДРАВЕОПАЗВАНЕТО (2007—2013 г.)

Европейският парламент, Съветът и Комисията:

- споделят мнението, че ІІ-та Програма за действие на Общността в областта на здравеопазването (2007—2013 г.) трябва да бъде обезпечена с финансиране, което да позволи пълното ѝ прилагане;

- припомнят член 37 от Междуинституционалното споразумение относно бюджетната дисциплина и доброто финансово управление[6], който гласи, че бюджетният орган и Комисията се ангажират да не се отклоняват с повече от 5 % от бюджета, освен ако не възникнат нови обективни, дългосрочни обстоятелства, обосновани с изрични и точни причини. Всяко нарастване в резултат на подобно изменение, трябва да остане в рамките на установения таван за въпросната позиция;

- заявяват своята готовност да извършват правилна оценка на специфичните нужди и обстоятелства във връзка с Програмата за здравеопазване в рамките на годишната бюджетна процедура.

[1] ОВ C 172, 12.7.2005 г.

[2] ОВ C 192, 16.8.2006 г.

[3] ОВ C 88, 11.4.2006 г.

[4] ОВ C 303, 13.12.2006 г.

[5] ОВ C 103E, 8.5.2007 г.

[6] ОВ C 139, от 14.6.2006 г.